**Pielikums Nr.2**

konkursa nolikumam

 (id. Nr.: RTU-2018/32)

**Konkursa**

**“Būvprojekta ekspertīzes pakalpojumi”**

**id Nr. RTU-2018/32**

**Tehniskā specifikācija**

**1. Būvprojektu ekspertīzes veikšanas kārtība:**

* 1. Pasūtītājs ar aktu izsniedz izpildītājam būvprojekta sējumus, katru vienā eksemplārā.
	2. Pēc būvprojekta ekspertīzes veikšanas izpildītājs atgriež pasūtītājam visus saņemtos būvprojekta sējumus.
	3. Ekspertīzes atzinums jāiesniedz ne vēlāk kā 30 (*trīsdesmit*) kalendāro dienu laikā pēc būvprojekta saņemšanas. Būvprojekta izmaiņu ekspertīzes gadījumos ekspertīzes atzinums jāiesniedz ne vēlāk kā 14 (*četrpadsmit*) kalendāro dienu laikā pēc attiecīgās dokumentācijas saņemšanas.
	4. Būvprojekta autors pēc ekspertīzes slēdziena saņemšanas veic norādīto nepilnību novēršanu. Pēc kļūdu novēršanas izpildītājs veic būvprojekta atkārtotu izvērtēšanu un pārbaudi, un sniedz būvprojekta ekspertīzes atzinumu ne ilgāk kā 7 (*septiņu*) kalendāro dienu laikā pēc koriģētā būvprojekta saņemšanas.
1. **Būvprojekta ekspertīze tiek veikta:**
	1. atbilstoši Ministru kabineta 2014.gada 2.septembra noteikumu Nr.529 ,,Ēku būvnoteikumi” 6.nodaļas 6.4. apakšnodaļas prasībām:
		1. **arhitektūras daļai;**
		2. **būvkonstrukciju sadaļai;**
		3. **ekonomiskajai daļai**;
		4. **ugunsdrošības pasākumu pārskatam**, kā arī citu būvprojekta sadaļu ugunsdrošības risinājumiem;
		5. **darba organizēšanas projektam**;
		6. **energoefektivitātes novērtējumam** aprēķinātajai energoefektivitātei, kā to nosaka Ēku energoefektivitātes likums;

2.2.Noslēgtās vispārīgās vienošanās ietvaros nosūtot izpildītājiem uzaicinājumu iesniegt piedāvājumu, uzaicinājumā var tikt precizētas katra konkrētā būvprojekta sadaļas, kurām veicama būvekspertīze.

1. **Darba uzdevums būvprojekta ekspertīzei, izpildītājam:**
	1. noteikt būvprojekta atbilstību projektēšanas uzdevumam, normatīvo aktu, tehnisko noteikumu un standartu prasībām;
	2. pārbaudīt būvprojektā paredzēto konstruktīvo risinājumu un materiālu izvēles atbilstību būves funkcionalitātes un ilgmūžības prasībām;
	3. pārbaudīt darba daudzumu aprēķinu pareizību un atbilstību rasējumiem un būvprojekta specifikācijām, izvērtējot būvizstrādājumu izvēles ekonomisko pamatojumu saskaņā ar projektēšanas uzdevumu, kā arī izmaksās iekļauto darba pozīciju pietiekamību, jo būvprojekta izstrādi un īstenošanu finansē no publisko tiesību juridisko personu un Eiropas Savienības politiku instrumentu finanšu palīdzības līdzekļiem;
	4. pārbaudīt atsevišķo būvprojekta daļu ietvaros izstrādāto risinājumu savstarpējo saskaņotību un būvprojekta daļu atbilstību būvprojektam kopumā, īpaši pievēršot uzmanību būvkonstrukciju un inženiertīklu krustojumiem;
	5. izvērtēt projektēto nozīmīgo būvkonstrukciju noturību, pārbaudīt slodžu un konstrukciju aprēķinus;
	6. pārbaudīt būvprojekta detalizācijas pakāpes pietiekamību būvobjekta būvdarbu kvalitatīvai veikšanai;
	7. pārbaudīt būvprojekta risinājumu atbilstību vides pieejamības prasībām personām ar funkcionālajiem traucējumiem atbilstoši normatīvo aktu prasībām;
	8. pārbaudīt būvprojekta risinājumu atsevišķu sadaļu savstarpējo savietojamību;
	9. pārbaudīt vai ir izvēlēti tādi tehniskie parametri visiem ārējās un iekšējās apdares materiāliem, santehnikai un gaismekļiem, kuru sasniegšanai būvdarbu iepirkumā var piedāvāt vismaz divus materiālu ražotājus;
	10. izpildītājam ir tiesības pieprasīt un saņemt no būvprojekta izstrādātāja projektēto būvkonstrukciju slodžu un konstrukciju aprēķinus, tāmi un apjomus, kā arī citu informāciju par būvprojektu;
	11. ekspertīzes laikā konstatēto trūkumu novēršanai izpildītājam ir tiesības pieprasīt un saņemt no būvprojekta izstrādātāja būvprojekta dokumentācijas labojumus un iekļaut tos ekspertīzes gala slēdzienā;
	12. izpildītājs nav tiesīgs mainīt būvprojekta dokumentācijas saturu vai veikt labojumus būvprojektā;
	13. pēc ekspertīzes atzinuma iesniegšanas, projektētājs novērš norādītās neatbilstības, ja tādas tiek konstatētas. Ekspertīzes veicējam 1.4.punktā noteiktajā termiņā jāpārbauda un jāizvērtē, vai norādītās neatbilstības ir novērstas. Visi uzskaitītie pienākumi izpildītājam jāveic līdz pozitīvam ekspertīzes atzinumam;
	14. vienlaikus ar pozitīva ekspertīzes atzinuma iesniegšanu Pasūtītājam, Izpildītājs iesniedz rakstveida apliecinājumu par to, ka ekspertīzes ietvaros ir veikta visu ekspertīzes darba uzdevumā noteikto pienākumu izpilde, apliecinājumā konkrēti tos norādot. Apliecinājumu var ietvert arī pozitīvajā ekspertīzes atzinumā;
	15. izpildītājam jāveic atkārtota attiecīgo būvprojekta daļu un/vai sadaļu ekspertīzi, ja būvprojektam pirms būvdarbu uzsākšanas vai būvdarbu laikā tiek mainīts būves arhitektoniskais risinājums vai būves, tās nesošo konstrukciju vai to daļu konstruktīvais risinājums attiecībā uz būves mehānisko stiprību, stabilitāti, ugunsdrošību vai lietošanas drošumu;
	16. atbildīgais eksperts, kurš sniedzis pozitīvu atzinumu par būvprojektu, kopā ar būvprojekta atbildīgo projektētāju ir solidāri atbildīgs par būvprojekta risinājumu atbilstību normatīvo aktu un tehnisko noteikumu prasībām.
	17. Darbus veikt saskaņā ar spēkā esošiem normatīviem aktiem.
2. **Būvprojekta ekspertīzes atzinums:**

4.1. Būvprojekta ekspertīzes atzinums jāiesniedz 4 (*četros*) eksemplāros papīra formātā un 1 (*vienā*) eksemplārā digitāla formātā (CD diskā), kas ar pieņemšanas – nodošanas aktu tiek nodots pasūtītājam.

4.2. Konstrukciju aprēķinu kopsavilkumu iesniedz atsevišķā sējumā.